
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Σχολής Προπονητών Καράτε Γ' Κατηγορίας. 1 
Ίδρυση Σχολής Προπονητών Υδατοσφαίρισης Β' Κα¬ 
τηγορίας στην Αθήνα. 2 


ΑΠΟΦΑΣΕΙ Σ 

Αριθ. 7788 (1) 

Ίδρυση Σχολής Προπονητών Καράτε Γ Κατηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυ στάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμόςτης Γ.Γ.Α.». 

γ) Του Ν. 2725/17.6.99 (ΦΕΚ121/Α799) άρθρο 136παρ. 6. 

2. Την αρ. 32741/96 (ΦΕΚ 1120/Β796) απόφαση «Μετα¬ 
βίβαση αρμοδιοτήτων Υφυπουργού και δικαιώματος υπο¬ 
γραφής “Με εντολή Υφυπουργού” στον Γενικό Γραμμα¬ 
τέα Αθλητισμού καθώς και τους λοιπούς υπηρεσιακούς 
παράγοντες». 

3. Τις υπάρχουσες ανάγκες σε προπονητικό δυναμικό 
στο άθλημα. 

4. Τα υπ’ αριθμ. 1215γ/7.6.2001, 679γ/29.3.2001 και 
1572γ/6.11.2001 έγγραφα της Ελληνικής Ομοσπονδίας 
Καράτε, αποφασίζουμε: 

ΙδρύεταιΣχολή Προπονητών Καράτε Γ Κατηγορίας από 
1.9.2001 έως 23.9.2001, που θα λειτουργήσει στο ΟΑΚΑ. 

Η Διοίκηση, η διεύθυνση, η λειτουργία της Σχολής και 
κάθε άλλη λεπτομέρεια καθορίζονται ως εξής: 

ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από πενταμελή Επιτροπή, η οποία 
συγκροτείται από τους: 

1. Γεωργακόπουλο Νικόλαο, Προϊστάμενο Δ/νσης Προ¬ 
αγωγής Αθλητισμού, ως Πρόεδρος. 

2. Κατζιάρα Πασχαλιά, μόνιμο υπάλληλο Γ.Γ.Α., ως μέ¬ 
λος. 

3. Πολύχρονη Βασιλική, μόνιμο υπάλληλο Γ.Γ.Α., ως μέ¬ 
λος (υπόλογος). 


4. Κολοβού Όλγα, μόνιμο υπάλληλο Γ.Γ.Α., ως μέλος 
(Γ ραμματέας). 

5. Ανδρέα Παπαδημητρόπουλο, Γενικό Γραμματέα της 
ΕΛΟΚ, ως μέλος. 

Τα μέλη της Επιτροπής Πολύχρονη Βασιλική και Κολο¬ 
βού Όλγα θα ασκούν παράλληλα καθήκοντα υπολόγου 
και γραμματέα αντίστοιχα. 

Άρθρο Ιο 

Αρμοδιότητες της Επιτροπής Διοίκησης 

1. Η Επιτροπή Διοίκησης σε συνεργασία με τον Δ/ντή 
της Σχολής καταρτίζει και υποβάλλει μέσω του τμήματος 
Αθλητικής Επιμόρφωσης, για έγκριση στον Γ ενικό Γ ραμ- 
ματέα Αθλητισμού αναλυτικό προϋπολογισμό δαπανών 
της Σχολής. Η συνολική δαπάνη του προϋπολογισμού της 
Σχολής, αν δεν καλύπτεται από τον προϋπολογισμό της 
οικείας Ομοσπονδίας, θα καλυφθεί με έκτακτη επιχορή¬ 
γηση της Γ.Γ.Α. προς την Ομοσπονδία του αθλήματος. 

2. Ο Υπεύθυνος εκτέλεσης προϋπολογισμού 

• Εισπράττει από την Ομοσπονδία το ποσό του εγκρι- 
θέντος προϋπολογισμού. 

• Προβαίνει στις απαιτούμενες πληρωμές. 

• Φροντίζει για την εξόφληση των δαπανών και παραδί- 
δει τα παραστατικά στοιχεία και τον οικονομικό απολογι¬ 
σμό στην Ομοσπονδία. 

• Ελέγχει τη νομιμότητα των παραστατικών στοιχείων. 

3.0 φάκελος με όλα τα διοικητικά παραστατικά στοιχεία 

(αιτήσεις, δικαιολογητικά, πρακτικά συνεδριάσεων κλπ), 
προϋπολογισμός και απολογισμός θα παραδίδονται, 
εντός ευλόγου χρονικού διαστήματος μετά τη λήξη της 
Σχολής, στο αρμόδιο τμήμα Αθλητικής Επιμόρφωσης. 

4. Η Επιτροπή Διοίκησης ελέγχει τα δικαιολογητικά των 
υποψηφίων που θα φοιτήσουν στη Σχολή, συντάσσει πί¬ 
νακες όσων συγκεντρώνουν τις απαραίτητες προϋποθέ¬ 
σεις και επιμελείται τις διαδικασίες επιλογών των υποψη¬ 
φίων στην περίπτωση που ο αριθμός τους είναι ανώτερος 
του αριθμού των εισακτέων. Σε καμία περίπτωση ο αριθ¬ 
μός των εισακτέων δεν μπορεί να είναι κατώτερος των 10 
ατόμων. 

5. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

6. Λαμβάνει αποφάσεις για οποιοδήποτε θέμα αφορά 
την εύρυθμη λειτουργία της Σχολής, αυτεπάγγελτα ή 
ύστερα από εισήγηση του Δ/ντή. Επίσης ορίζει φροντι- 

στες μετά από εισήγηση του Δ/ντή της Σχολής εφόσον 
κρίνει ότι αυτό απαιτείται για την εκπλήρωση των ανα¬ 
γκών της Σχολής, στους οποίους και καταβάλλεται απο¬ 
ζημίωση σύμφωνα με τον προϋπολογισμό της Σχολής. 

7. Ο Πρόεδρος της Επιτροπής, υπογράφει μαζί με τον 
Διευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς. Οι κάτοχοι διπλωμάτων 
της εν λόγω Σχολής δύναται μετά από αίτηση των να απαι¬ 
τήσουν τη χορήγηση αδείας ασκήσεως επαγγέλματος. 

Άρθρο 2ο 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από τον Δ/ντή, Καθηγητή Φυσικής 
Αγωγής στη θέση του οποίου ορίζεται ο Σανιώτης Γεώρ- 
γιος. 

Ο Διευθυντής της Σχολής έχει τις ακόλουθες αρμοδιό¬ 
τητες: 

1. Εισηγείται τα κατάλληλα πρόσωπα για την απασχό¬ 
λησή τους στα καθήκοντα του διδακτικού προσωπικού τα 
οποία οριστικοποιούνται με απόφαση της Επιτροπής Δι¬ 
οίκησης. 

2. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το πρόγραμμα, τον έλεγχο των 
παρουσιών και των απουσιών τους, την τήρηση της τάξης 
και της πειθαρχίας κατά τη διάρκεια λειτουργίας της Σχο¬ 
λής και καταρτίζει τον εσωτερικό κανονισμό λειτουργίας 
της Σχολής. 

3. Επιφέρει όταν χρειασθεί τις έκτακτες τροποποιήσεις 
του προγράμματος ενημερώνοντας έγκαιρα της Επιτρο¬ 
πή Διοίκησης της Σχολής, το διδακτικό προσωπικό και 
τους μαθητές. 

4. Τηρεί ενημερωτικά βιβλία λειτουργίας της Σχολής, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεως του διδακτικού προσωπικού. 

5. Ασκεί πειθαρχική εξουσία και έχειτο δικαίωμα να υπο¬ 
βάλλει μέχρι μία (1) ημέρα από την Σχολή, τους μαθητές 
που δεν πειθαρχούν ή τυχόν παρεκτρέπονται. 

6. Επιβλέπει τη λειτουργία των εγκαταστάσεων και του 
απαιτούμενου αθλητικού υλικού, καθώς καιτωνσυναφών 
οργάνων. 

7. Συντάσσει εκθέσεις με τις παρατηρήσεις και τυχόν 
προτάσεις του και τις υποβάλλει στην Επιτροπή Διοίκη¬ 
σης μαζί με τους συγκεντρωτικούς πίνακες βαθμολογίας 
όλων των μαθημάτων στα οποία εξετάσθηκαν οι μαθητές 
της Σχολής και τα υποβάλλει στην Επιτροπή Διοίκησης σε 
διάστημα είκοσι (20) ημερών για την κατακύρωση των 
αποτελεσμάτων. 

8. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

Άρθρο 3ο 

ΔΙΔΑΚΤΙΚΟ ΠΡΟΣΩΠΙΚΟΥ 

Το διδακτικό προσωπικό, (καθηγητές ή πτυχιούχοιΤΕΙ ή 
ΑΕΙ ή κατά περίπτωση πρόσωπα ειδικών γνώσεων που 
κρίνονται κατάλληλα με απόφαση της Επιτροπής) συνερ¬ 
γάζεται για κάθε θέμα που αφορά στην ομαλή ενάσκηση 
των καθηκόντωντου καιτην εύρυθμη λειτουργία της Σχο¬ 
λής με την Επιτροπή Διοίκησης και τον Δ/ντή της Σχολής. 

Το διδακτικό προσωπικό, υποχρεούται να παραδώσει 


στην Διεύθυνση της Σχολής τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μετεξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

Άρθρο 4ο 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή, είναι υποχρεωτική σε όλα τα πρακτι¬ 
κά και τα θεωρητικά. 

2. Κάθε παράβαση των υποχρεώσεων των υποψηφίων 
που παρακολουθούν τη Σχολή, συνεπάγεται την επιβολή 
κυρώσεων που αναφέρονται στο άρθρο 2. 

3. Οιποινές αναγράφονται στα βιβλία πράξεων της Σχο¬ 
λής και κοινοποιούνται εγγράφως στους μαθητές .Οι 
υποψήφιοι που θα υπερβούν το 10% των απουσιών των 
θεωρητικών και των πρακτικών μαθημάτων, δεν δικαιού¬ 
ται να λάβει μέρος στις εξετάσεις και κατά συνέπεια 
απορρίπτονται. 

Άρθρο 5ο 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με την πα¬ 
ρούσα απόφαση. 

2. Στην Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του Ν.2683/99 του Υ.Κ. σε συνδυασμό με τα κωλύματα 
που προβλέπονται από το άρθρο3 του Ν. 2725/99. 

Ο έλεγχος όλων των προβλεπομένων δικαιολογητικών 
γίνεται από την Επιτροπή Διοίκησης και τον Δ/ντή πριν 
από την έναρξη λειτουργίας της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθεί στη Εφημερίδα της Κυβερνήσε- 
ως και να έχει πάρει αριθμό ΦΕΚ. Σε αντίθετη περίπτωση 
δεν είναι δυνατή η έναρξη λειτουργίας της. 

Τη Σχολή μπορούν να παρακολουθήσουν όσοι: 

1. Είναι κάτοχοι 1 ου βαθμού ϋΑΝ της ΕΛΟΚ 

2. Έχουν συμπληρώσει την ηλικία των 25 ετών. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου 

2. Ιατρική βεβαίωση (υγείας και αρτιμέλειας) 

3. Πιστοποιητικό Γραμματικών Γνώσεων, (πτυχίο ΤΕ- 
ΦΑΑή απολυτήριο Λυκείου ή εξατάξιου Γυμνασίου ή απο¬ 
λυτήριο βασικής εκπαίδευσης). 

4. Αντίγραφο Ποινικού Μητρώου Β' και πιστοποιητικά ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριντην έναρξη της Σχολής, στη Γ ενική 
Γραμματεία Αθλητισμού-Δ/νση Προαγωγής Αθλητισμού- 
Τμήμα Αθλητικής Επιμόρφωσης-Πανεπιστημίου 25 Τ.Κ. 
102 10 Αθήνα. 

Η Επιτροπή Διοίκησης της Σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της Σχολής, όταν αυτό επιβάλλεται από 
απρόβλεπτους παράγοντες. 

Κάθε θέμα που δενπροβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 

της Σχολής και τα πλέον εξαιρετικά θέματα, με απόφαση 
του Γενικού Γραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2001 

Με εντολή Υφυπουργού 
Ο Γ ενικός Γ ραμματέας Αθλητισμού 
ΝΙΚΟΛΑΟΣ ΕΞΑΡΧΟΣ 

-♦- 

Αριθ. 17808,8997 (2) 

Ίδρυση Σχολής Προπονητών Υδατοσφαίρισης Β' Κατη¬ 
γορίας στην Αθήνα. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

Α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

Β) Του Π.Δ. 77/85 «Οργανισμός της Γ.Γ.Α.». 

Γ) Του Ν. 2725/17.6.99 (ΦΕΚ 121/Α799) άρθρο 136 παρ. 

6 . 

2. Την αρ. 32741/96 (ΦΕΚ 1120/Β796) απόφαση «Μετα¬ 
βίβαση αρμοδιοτήτων Υφυπουργού και δικαιώματος υπο¬ 
γραφής “Με εντολή Υφυπουργού” στο Γ ενικό Γ ραμματέα 
Αθλητισμού καθώς και στους λοιπούς υπηρεσιακούς πα¬ 
ράγοντες». 

3. Τις υπάρχουσες ανάγκες σε προπονητικό δυναμικό 
στο άθλημα. 

4. Το υπ’ αριθμ. 1971/Ε 9/4/2001 έγγραφο της Ελληνι¬ 
κής Κολυμβητικής Ομοσπονδίας. 

5. Το υπ’ αριθμ. 5/17.7.2001 έγγραφο του Συνδέσμου 
Ελλήνων Προπονητών Υδατοσφαίρισης, αποφασίζουμε: 

Ιδρύεται Σχολή Προπονητών Υδατοσφαίρισης Β' Κατη¬ 
γορίας στην Αθήνα, από 24.9.2001 -13.10.2001 στο Αθλη¬ 
τικό Κέντρο Αγίου Κοσμά. 

Η Διοίκηση, η διεύθυνση, η λειτουργία της Σχολής και 
κάθε άλλη λεπτομέρεια καθορίζονται ως εξής: 

ΔΙΟΙΚΗΣΗ ΤΗΣ ΣΧΟΛΗΣ 

Η Σχολή, διοικείται από πενταμελή Επιτροπή, η οποία 
συγκροτείται από τους: 

1. Τσολακίδη Πρόδρομο, Προϊστάμενο Αθλητικού Υλι¬ 
κού, ως Πρόεδρος. 

2. Θεοδοσοπούλου Δήμητρα, μόνιμο υπάλληλο της 
Γ.Γ.Α., ως μέλος. 

3. Ψαρίδου Ανθούσα, μόνιμο υπάλληλο της Γ.Γ.Α., ως 
μέλος. 

4. Γλουστιάνο Γεώργιο, εκπρόσωπο Ομοσπονδίας, ως 
μέλος. 

5. Ξανθόπουλο Μιχάλη, εκπρόσωπο Συνδέσμου, ως μέ¬ 
λος. 

Τα μέλη της Επιτροπής θα ασκούν παράλληλα καθήκο¬ 
ντα υπολόγου και γραμματέα αντίστοιχα. 

Άρθρο Ιο 

Αρμοδιότητες της Επιτροπής διοίκησης 

1. Η Επιτροπή Διοίκησης σε συνεργασία με τον Δ/ντή 
της Σχολής καταρτίζει και υποβάλλει μέσω του Τμήματος 
Αθλητικής Επιμόρφωσης, για έγκριση στο Γενικό Γραμ¬ 
ματέα Αθλητισμού αναλυτικό προϋπολογισμό δαπανών 


της Σχολής. Η συνολική δαπάνη του προϋπολογισμού της 
Σχολής, αν δεν καλύπτεται από τον προϋπολογισμό της 
οικείας Ομοσπονδίας, θα καλυφθεί με έκτακτη επιχορή¬ 
γηση της Γ.Γ.Α. προς την Ομοσπονδία του αθλήματος. 

2. Ο Υπεύθυνος εκτέλεσης προϋπολογισμού 

• Εισπράττει από την Ομοσπονδία το ποσό του εγκρι- 
θέντος προϋπολογισμού. 

• Προβαίνει στις απαιτούμενες πληρωμές. 

• Φροντίζει για την εξόφληση των δαπανών και παραδί- 
δει τα παραστατικά στοιχεία και τον οικονομικό απολογι¬ 
σμό στην Ομοσπονδία. 

• Ελέγχει τη νομιμότητα των παραστατικών στοιχείων. 

3. Ο φάκελος με όλα τα διοικητικά παραστατικά στοι¬ 
χεία (αιτήσεις, δικαιολογητικά, πρακτικά συνεδριάσεων 
κ.λπ.), προϋπολογισμός και απολογισμός θα παραδίδο- 
νται, εντός ευλόγου χρονικού διαστήματος μετά τη λήξη 
της Σχολής, στο αρμόδιο Τμήμα Αθλητικής Επιμόρφω¬ 
σης. 

4. Η Επιτροπή Διοίκησης ελέγχει τα δικαιολογητικά των 
υποψηφίων που θα φοιτήσουν στη Σχολή, συντάσσει πί¬ 
νακες όσων συγκεντρώνουν τις απαραίτητες προϋποθέ¬ 
σεις και επιμελείται τις διαδικασίες επιλογών των υποψη¬ 
φίων στην περίπτωση που ο αριθμός τους είναι ανώτερος 
του αριθμού των εισακτέων. Σε καμία περίπτωση ο αριθ¬ 
μός των εισακτέων δεν μπορεί να είναι κατώτερων των 10 
ατόμων. 

5. Παρακολουθεί τη λειτουργία της Σχολής και τη διε¬ 
ξαγωγή των εξετάσεων. 

6. Λαμβάνει αποφάσεις για οποιοδήποτε θέμα αφορά 
την εύρυθμη λειτουργία της Σχολής, αυτεπάγγελτα ή 
ύστερα από εισήγηση του Δ/ντή. 

Επίσης, ορίζει φροντιστές μετά από εισήγηση του Δ/ντή 
της Σχολής εφόσον κρίνει ότι αυτό απαιτείται για την εκ¬ 
πλήρωση των αναγκώντης Σχολής, στους οποίους και κα¬ 
ταβάλλεται αποζημίωση σύμφωνα μετονπροϋπολογισμό 
της Σχολής. 

7. Ο Πρόεδρος της Επιτροπής, υπογράφει μαζί με τον 
Διευθυντή της Σχολής τα διπλώματα που χορηγούνται σε 
όσους αποφοιτήσουν επιτυχώς. Οι κάτοχοι διπλωμάτων 
της εν λόγω Σχολής δύνανται μετά από αίτησή των να 
απαιτήσουν τη χορήγηση αδείας ασκήσεως επαγγέλμα¬ 
τος. 

Άρθρο 2ο 

ΔΙΕΥΘΥΝΣΗ ΤΗΣ ΣΧΟΛΗΣ 

Η Σχολή διευθύνεται από τον Δ/ντή, Καθηγητή Φυσικής 
Αγωγής στη θέση του οποίου ορίζεται ο ΘΕΟΔΩΡΟΣ 
ΠΛΑΤΑΝΟΥ. 

Ο Διευθυντής της Σχολής έχει τις ακόλουθες αρμοδιό¬ 
τητες: 

1. Εισηγείται τα κατάλληλα πρόσωπα για την απασχό¬ 
λησή τους στα καθήκοντα του διδακτικού προσωπικού τα 
οποία οριστικοποιούνται με απόφαση της Επιτροπής Δι¬ 
οίκησης. 

2. Αποφασίζει για κάθε θέμα που σχετίζεται με τη λει¬ 
τουργία της Σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το πρόγραμμα, τον έλεγχο των 
παρουσιών και των απουσιών τους, την τήρηση της τάξης 
και της πειθαρχίας κατά τη διάρκεια λειτουργίας της Σχο¬ 
λής και καταρτίζει τον εσωτερικό κανονισμό λειτουργίας 
της Σχολής. 

3. Επιφέρει όταν χρειασθεί τις έκτακτες τροποποιήσεις 
του προγράμματος ενημερώνοντας έγκαιρα την Επιτρο¬ 
πής Διοίκησης της Σχολής, το διδακτικό προσωπικό και 
τους μαθητές. 

4. Τηρεί ενημερωτικά βιβλία λειτουργίας της Σχολής, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεως του διδακτικού προσωπικού. 

5. Ασκεί πειθαρχική εξουσία και έχει το δικαίωμα να 
αποβάλλει μέχρι μία (1) ημέρα απάτη Σχολή, τους μαθη¬ 
τές που δεν πειθαρχούν ή τυχόν παρεκτρέπονται. 

6. Επιβλέπει τη λειτουργία των εγκαταστάσεων και του 
απαιτούμενου αθλητικού υλικού, καθώς καιτωνσυναφών 
οργάνων. 

7. Συντάσσει εκθέσεις με τις παρατηρήσεις και τυχόν 
προτάσεις του και τις υποβάλλει στην Επιτροπή Διοίκη¬ 
σης μαζί με τους συγκεντρωτικούς πίνακες βαθμολογίας 
όλων των μαθημάτων στα οποία εξετάσθηκαν οι μαθητές 
της Σχολής και τα υποβάλλει στην Επιτροπή Διοίκησης σε 
διάστημα είκοσι (20) ημερών για την κατακύρωση των 
αποτελεσμάτων. 

8. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη Σχολή. 

Άρθρο 3ο 

ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό, (καθηγητές ή πτυχιούχοιΤΕΙ ή 
ΑΕΙ ή κατά περίπτωση πρόσωπα ειδικών γνώσεων που 
κρίνονται κατάλληλα με απόφαση της Επιτροπής) συνερ¬ 
γάζεται για κάθε θέμα που αφορά στην ομαλή ενάσκηση 
των καθηκόντωντου καιτην εύρυθμη λειτουργία της Σχο¬ 
λής με την Επιτροπή Διοίκησης και τον Δ/ντή της Σχολής. 

Το διδακτικό προσωπικό, υποχρεούται να παραδώσει 
στη Διεύθυνση της Σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μετεξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

Άρθρο 4ο 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η φοίτηση και συμμετοχή των υποψηφίων που θα ει- 
σαχθούν στη Σχολή, είναι υποχρεωτική σ’ όλα τα πρακτι¬ 
κά και τα θεωρητικά. 

2. Κάθε παράβαση των υποχρεώσεων των υποψηφίων 
που παρακολουθούν τη Σχολή, συνεπάγεται την επιβολή 
κυρώσεων που αναφέρονται στο άρθρο 2. 

3. Οι ποινές αναγράφονται στα βιβλία πράξεωντης Σχο¬ 
λής και κοινοποιούνται εγγράφως στους μαθητές. 

Οι υποψήφιοι που θα υπερβούν το 10% των απουσιών 
των θεωρητικών και των πρακτικών μαθημάτων, δεν δι¬ 
καιούνται να λάβουν μέρος στις εξετάσεις και κατά συνέ¬ 
πεια απορρίπτονται. 

Άρθρο 5ο 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με την πα¬ 
ρούσα απόφαση. 


2. Στη Σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του Ν. 2683/99 του Υ.Κ. σε συνδυασμό με τα κωλύματα 
που προβλέπονται από το άρθρο 3 του Ν. 2725/99. 

Ο έλεγχος όλων των προβλεπόμενων δικαιολογητικών 
γίνεται από την Επιτροπή Διοίκησης και τον Δ/ντή πριν 
από την έναρξη λειτουργίας της Σχολής. 

3. Για να λειτουργήσει η Σχολή πρέπει η απόφαση αυτή 
να έχει ήδη δημοσιευθείστην Εφημερίδα της Κυβερνήσε- 
ως και να έχει πάρει αριθμό ΦΕΚ. Σε αντίθετη περίπτωση 
δεν είναι δυνατή η έναρξη λειτουργίας της. 

Τη Σχολή μπορούν να παρακολουθήσουν όσοι: 

Γιατη Β' Κατηγορία: 

1. Έχουν συμπληρώσει το 25ο έτος της ηλικίας τους. 

2. Έχουν παρακολουθήσει τουλάχιστον το ένα από τα 
δύο επιμορφωτικά σεμινάρια που έχει διοργανώσει ο 

Σ.Ε.Π.Υ. 

3. Είναι Τελειόφοιτοι ΤΕΦΑΑ ή 

4. Να είναι αθλητές Εθνικής Ομάδας Ανδρών/Γυναικών 
για πέντε (5) χρόνια τουλάχιστον, ή 

5. Να είναι ομοσπονδιακοί προπονητές Εθνικών Ομά¬ 
δων για δύο (2) χρόνια τουλάχιστον, ή 

6. Να είναι προπονητές Α1 για τρία (3) χρόνια, ή 

7. Να έχουν κατακτήσει πρώτη θέση σε πρωτάθλημα 
οποιασδήποτε κατηγορίας τα τελευταία τρία (3) χρόνια, ή 

8. Να είναι προπονητές οπουδήποτε τα τρία (3) τελευ¬ 
ταία χρόνια με πτυχίο Προπονητού Γ Κατηγορίας. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ: 

1. Αίτηση ενδιαφερομένου. 

2. Ιατρική βεβαίωση (Υγείας και αρμιμέλειας). 

3. Πιστοποιητικό Γραμματικών γνώσεων, απολυτήριο 
Λυκείου ή Γυμνασίου παλαιού τύπου ή ισότιμης Τεχνικής 
Σχολής. 

4. Αντίγραφο Ποινικού Μητρώου Β' και πιστοποιητικά ει- 
σαγγελικής αρχής. 

5. Φωτοαντίγραφο αστυνομικής ταυτότητας (δύο 
όψεις). 

Τα δικαιολογητικά πρέπει να κατατεθούν τουλάχιστον 
δέκα (10) ημέρες πριντην έναρξη της Σχολής, Στη Γ ενική 
Γραμματεία Αθλητισμού - Δ/νση προαγωγής Αθλητισμού 
-Τμήμα Αθλητικής Επιμόρφωσης - Πανεπιστημίου 25 Τ.Κ. 
102 10 Αθήνα. 

Η Επιτροπή Διοίκησης της Σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της Σχολής, όταν αυτό επιβάλλεται από 
απρόβλεπτους παράγοντες. 

Κάθε θέμα που δενπροβλέπεται στην παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της Σχολής και τα πλέον εξαιρετικά θέματα, με απόφαση 
του Γ ενικού Γ ραμματέα Αθλητισμού. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2001 

Με εντολή Υφυπουργού 
Ο Γ ενικός Γ ραμματέας Αθλητισμού 
ΝΙΚΟΛΑΟΣ ΕΞΑΡΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




